Xonanda Rayhon farzand kutmoqda

Yaqinda xonanda Rayhon o‘z rasmiy saytida muxlislari bilan onlayn muloqot uyushtirdi. Unda ijodi va hayotiga oid ba’zi yangiliklarni oshkor qildi. Bu haqda “Shov-shuv” tarqatgan ma’lumotga tayanib, “Kun” nashri xabar berdi.

Xabarda ta’kidlanishicha, Rayhon o‘z muxlislari tomonidan yo‘llangan savollarga ochiq-oydin, samimiylik bilan javob qaytardi. Qolaversa, bir qancha sirlarini ham ochdi. Bunday “sir”lardan eng shov-shuvlisi xonandaning farzand kutayotgani haqidagi xabar bo‘ldi. Muxlisining “Hozirgi kunda ‘Rayhon homilador bo‘libdi’ degan mish-mishlarni juda ham ko‘p eshitmoqdamiz. Ayting-chi bu mish-mishlar rostmi?”, — degan savoliga san’atkor “Xudo xohlasa, kutyapmiz!”, — deya javob bergan.

Bundan tashqari, Rayhon 2014-yilda konsert bermasligini ma’lum qilgan. Keyingi konsert dasturini o‘tkazishni faqatgina 2015-yilga mo‘ljallayotganini bildirgan.
Shuningdek, xonanda Shahzoda bilan hozirgi kundagi aloqasi haqidagi savolga javoban, u bilan “hech qanday aloqada emasligini” ta’kidlagan.
Rayhon Madaniyat va San’at institutiga o‘qishga kirgani haqidagi mish-mishlarga ham oydinlik kiritib, bu gaplar shunchaki shov-shuv ekanini ma’lum qilgan.
Foto © shov-shuv.uz